
ABSTRACT 


The anatomy and histology of the stems of Protea repens (L.) L. non Thunb. and Leu- 
cadendron adscendens R. Br. were investigated and compared. It was found that the anatomy 
and histology of the two species agree to a large extent. 

The study comprised an anatomical investigation of the structure of the young stem 
with primary growth, the older stem with secondary growth and of the considerably older 
stem. The young stems have closely spaced primary vascular bundles with narrow inter- 
fascicular regions. The secondary vascular tissues form a continuous cylinder. The wood is 
diffuse porous, and indistinct growth rings can be recognized in it. Uni- and multiseriate 
vascular rays occur, the latter opposite the interfascicular regions. 

The structure of the nodes was also examined. Trilacunar nodes occur and thiee leaf 
traces diverge into each leaf. 

Special attention was given to the histology of the following tissues: periderm, phloem 
and xylem. The phellogen originates in both the epidermis and the outer cell layer of the 
cortex, and remains active for many years, but only a thin layer of phellem is present. The 
phloem consists of sieve tubes with compound sieve plates, companion cells and phloem 
parenchyma. The xylem consists of vessels with simple perforation plates, xylem parenchyma, 
libriform fibres and fibre-tracheids. 


INLEIDING 


Daar is min navorsing oor die anatomie van die vegetatiewe organe van die 
Proteaceae gedoen, en wat wel gedoen is, is hoofsaaklik van Australiese soorte. 
Engler (1893) gee ’n kort opsomming van wat destyds reeds bekend was oor die 
algemene anatomiese kenmerke van die jong stingels en blare van die Proteaceae. 
Die werk van Tassi (1898) bevat data oor die blare en stingels van ’n hele 
aantal genera o.a. van Protea en Leucadendron. In 1899 gee Solereder `n baie 
kort opsomming van die anatomiese kenmerke van die Proteaceae, wat ge- 
baseer is op sy eie navorsing op ’n aantal genera, sowel as op werke van sy 
voorgangers. 

Die grootste stuk werk oor die stingelanatomie van die familie, wat in die 


* Tweede deel уап 'n verkorte weergawe van "n verhandeling vir die verkryging van die 
M.Sc.-graad in die Plantkunde aan die Universiteit van Stellenbosch, Februarie 1964. 

beskikbare literatuur gevind kon word, is dié van Chattaway (1948a). Sy het 
die houtanatomie van meer as 90 spesies van die Proteaceae, uit 26 genera 
(waaronder ook Suid-Afrikaanse genera), ondersoek. In `n verdere artikel 
(1948b) bespreek sy die voorkoms van vaatweefsel in die vaatstrale van Banksia. 
Metcalfe en Chalk (1950) gee `n breedvoerige opsomming van die anatomiese 
kenmerke van die blare, jong stingels en die hout van die Proteaceae. In `n 
ondersoek oor die sitotaksonomie van die Proteaceae gee Rao (1957) kortliks 
sy mening oor die houtanatomie van die familie. 


In die bg. beskikbare literatuur is dus baie min gegewens te vind oor die 
anatomie en histologie van die stingels van die Suid-Afrikaanse Proteaceae. 
In die huidige ondersoek is `n poging aangewend om leemtes in hierdie verband 
aan te vul. 


MATERIAAL EN METODES 


Soos in die vorige ondersoek (Visser, 1965) is stingels van Protea repens 
(L.) L. non Thunb. (P. mellifera Thunb.) en Leucadendron adscendens К. Br. 
uit die Jan Marais-park in Stellenbosch vir ondersoek gebruik. Versamelings is, 
soos reeds vermeld, dwarsdeur die jaar gemaak. Stingels met primére groei 
alleen, die begin van sekondére groei, een- en driejarige sekondére groei, 
asook stamme van 12 en 16 jaar oud, is ondersoek d.m.v. dwars- en lengte- 
sneé en maserasie. 


Dieselfde metode as in die vorige ondersoek is aangewend vir die maak van 
permanente preparate, behalwe dat safranien en vaste groen algemeen as 
kleurstowwe gebruik is. Waar moeilikheid ondervind is om harde materiaal 
met die rotasiemikrotoom te sny, is die wasblokkies met die ingebedde materiaal 
vir `n paar dae in gedistilleerde water geplaas (Sass, 1958). Van die verhoute 
stingels is ook handmikrotoomsneé met `n dikte van 10—20y gemaak. 

Jeffrey se maserasiemetode, met gelyke dele van 10% chroomsuur en 10% 
salpetersuur is gebruik (Sass, 1958). Vir die kleuring van tannien is kalium- 
dichromaat gebruik (Strasburger en Hillhouse, 1900). Toetse vir die teen- 
woordigheid van kallose is uitgevoer met anilienblou (McLean en Ivimey 
Cook, 1941) of met "n versadigde oplossing van resoblou (lakmoied) waarby 
"n spoor gekonsentreerde ammoniak gevoeg is. 


Die figure is geteken met `n Zeiss Promar-tekenapparaat, of ’n Zeiss camera 
lucida. 


ONDERSOEK 
1. Uitwendige stingelmorfologie 


Soos reeds in die vorige ondersoek vermeld, gee die meeste eindknoppe 

oorsprong aan bloeiwyses, terwyl `n aantal okselknoppe daaronder vir stingel- 
verlenging en vertakking verantwoordelik is. Stingelvertakking geskied dus 
simpodiaal, en hierdie feit is gebruik om die ouderdom van stingels uitwendig 
bepaal. Daar is aangeneem dat die stingelgedeelte tussen twee opmekaarvolgende 
vertakkingsplekke die groei van een jaar is. 

Okselknoppe word in een groeiseisoen gevorm en groei op die gouste die 
volgende groeiseisoen uit. Hulle is altyd eers verantwoordelik vir stingel- 
verlenging en nooit dadelik vir die vorming van bloeiwyses nie. Die wat nie 
uitgroei nie, bly vir `n onbepaalde tyd rustend. 


2. Primêre bou van die jong stingel (figure 1—2) 

Epidermis. Die jong stingels van P. repens en L. adscendens word aan die 
buitekant afgesluit deur `n eenlagige epidermis met `n dun tot redelik dik 
kutikula. Geen epidermale hare kom voor nie. Ingesinkte huidmondjies is hier 
en daar aanwesig. 

Fellogeen. By Р. repens ontstaan die fellogeen reeds vóór sekondêre ver- 
dikking, gedurende die maande wanneer die groeipunte rustend is. Ву Г. 


H 


Jeter 11. 
Diagram van 'n dwarssnee van "n jong Protea repens-stingel met primêre bou х 13; bs, 
blaarspoor; exv, ekstraxilére vesels; ixv, xilére vesels; m, murg; prfl, primére floéem; prx, 
primére xileem; sko, skors. 

FIG. 2. 
Detail van `n sektor van fig. 1, х 140; chl, chloroplaste; е, epidermis; еху, ekstraxilêre 
vesels; ipfl, deels geoblitereerde protofloëem; ipx, geoblitereerde protoxileem; ixv, xilêre 
vesels; kr, kristal; kut, kutikula; mfi, metafloëem; mx, metaxileem; pk, prokambium; px, 
protoxileem; sets, setmeelskede; tan, tannien. 

adscendens word geen fellogeen by die jong stingels aangetref nie, maar eers 
later. 

Die fellogeen ontstaan by beide soorte meesal uit die buitenste lagie skors- 
parenchiemselle, maar soms uit die epidermis. Dit kan selfs in één stingel op 
sommige plekke uit die epidermis en op ander plekke uit die skors ontstaan. 
Dit is egter monogeen, d.w.s. ontstaan uit één sellaag. Dit ontstaan nie gelyk- 
tydig rondom die stingel nie. Die betrokke skors- of epidermisselle ondergaan 
"n tangensiale deling om die fellogeen te vorm, en deur herhaaldelike tangensiale 
delings van lg. word die felleemselle in radiale rye na buite gevorm. Op hierdie 
stadium geskied nog geen antiklinale delings nie. 


Die jong felleemselle is aanvanklik lewendig, dunwandig en bevat tannien. 

Skors. Die skors van P. repens varieer van 490—930u in breedte. By die man- 
like stingels van L. adscendens is dit 110—195, en by die vroulike stingels 
290— 390p. breed. 


Die skors bestaan uit groot, ronde, dunwandige parenchiemselle, met klein 
tot taamlike groot intersellulére ruimtes. Talryke chloroplaste kom veral in 
die buitenste deel daarvan voor. By P. repens kom stervormige tot kubiese 
kalsiumoksalaatkristalle voor. By L. adscendens word oliedruppels in die skors 
aangetref. Talryke steenselle word verspreid, enkeld of in groepe, by beide 
soorte aangetref. Die steenselle verskil in grootte en vorm, en besit dik,verhoute 
wande waarin apposisielae en eenvoudige stippels met eenvoudige of vertakte 
stippelkanale te onderskei is. 


Geen egte endodermis met bandjies van Caspary kom voor nie. By P. repens 
word in die paar lae skorsselle net buite die vaatbundels setmeelkorrels aan- 
getref in 'n onreélmatige, onderbroke laag. Hierdie laag kan as setmeelskede 
beskou word. By L. adscendens kom setmeelkorrels versprei deur die skors voor. 

Die vaatbundels wat in die skors lê, is blaarspore. Hulle is kollateraal en 
16 met hul xileem en floéem radiaal of dikwels skeef geplaas. 

Murg. Die murg varieer in deursnee van ongeveer 1:1—2:6 mm. by P. 
repens; by L. adscendens varieer dit van 680—780 by vroulike en 490—585, 
by manlike stingels. 

Dit bestaan uit groot, ronde, lewende, tannienbevattende parenchiemselle 
met intersellulére ruimtes. Die selwande is aanvanklik onverhout, maar verdik 
en verhout later effens. By P. repens word kalsiumoksalaatkristalle aangetref, 
en by L. adscendens kom setmeelkorrels en enkele oliedruppels versprei deur 
die murg voor. 

Vaatbundels. Talryke vaatbundels van verskillende groottes lé dig teenmekaar 
in "n onreëlmatige kring, met besonder smal murgstrale (een tot drie selle wyd) 

tussen die bundels. 

Buite elke vaatbundel word `n groep ekstraxilêre vesels aangetref. Hulle 
ontstaan as volg: wanneer die protofloëemsif buise hul funksie verloor, vergroot 
die aangrensende jong parenchiemselle effens en druk die sifbuise inmekaar. 
Gedurende die maande van aktiewe stingelverlenging is hierdie parenchiemselle 
lewend, dunwandig en onverhout. In die maande van rus verhout en verdik 
hul selwande en differensieer hulle tot groepe vesels. Hulle kan as primêre 
floëemvesels beskou word. 

Die metafloëem vorm die funksionele deel van die primêre floëem, aangesien 
die protofloëem baie gou vernietig word. Groot sif buise, begeleidende selle en 
floëemparenchiem is te onderskei. Saamgestelde sifplate met kallose kom voor 
tussen die sifbuissegmente. In enkele floëemelemente, veral die ouer floëem- 
parenchiem, kom tannien voor. 

Aangesien primêre groei nog hier plaasvind, moet van `n prokambium of van 
prokambiale stroke gepraat word. Dit is in ooreenstemming met Esau (1943) 
se interpretasie. Die prokambium is `n aantal sellae dik in dwarsnee, en differen- 
sieer na weerskante geleidelik tot primêre xileem en floëem (fig. 2). Wanneer 
stingelverlenging aktief is, geskied seldeling vinnig en differensiasie raak agter, 
sodat breë stroke onvolwasse xileem- en floëemelemente weerskante van die 
prokambium voorkom. Gedurende die russtadium vind seldeling stadig of 
glad nie plaas nie, differensiasie hou tred daarmee, en volwasse floëem- en 
xileemelemente kom dig teen die prokambium voor. 


In `n dwarssnee is die prokambiumselle dunwandige, reghoekige, afgeplatte, 
radiaal gerangskikte selle. Die radiale wande is effens dikker as die tangensiale 
wande as gevolg van herhaaldelike tangensiale seldelings. In `n lengtesnee is 
die selle verleng, smal, dunwandig, met skerp punte, en eenders. 


In die protoxileem word tracheale elemente met spiralige wandverdikkings 
еп parenchiemselle aangetref, maar geen vesels nie. In die metaxileem kom ook 
leer-, net- en selfs stippeltracheale elemente (tracheiede en vate) voor. Laas- 
genoemde elemente is 20—25u in deursnee, met segmente 390—S540u lank. 
Eenvoudige, skuinsgeplaasde perforasieplate kom in die vate voor. Die oorgang 
van proto- na metaxileem is geleidelik. 


Aan die binnekante van die vaatbundels word klein groepies xilêre vesels 
aangetref. Hulle ontstaan uit jong parenchiemselle wat vergroot en waarvan 
die wande verdik en verhout. Die sagte dele van die tracheale elemente van die 
protoxileem word tussen hulle inmekaar gedruk, maar die spiraalverdikkings 
van die tracheale elemente is nog tussen die vesels te onderskei. 


3. Begin van sekondêre groei en die bou van een en drie jaar oue stingels (figure 
3—11, 13—16) 

Fic. 3. 


Diagram van "n dwarssnee van "n eenjarige Protea repens-stingel met sekondêre verdikking, 

x 16; bs, blaarspoor; e, epidermis; exv, ekstraxilêre vesels; f, fellogeen; fe, felleem; gr, 

groeiring; ixv, xilére vesels; k, kambium; lh, lentehout; mstr, multiseriale vaatstraal; 

prfi, primêre floóem; prx, primêre xileem; sfl, sekondêre floëem; sh, somerhout; sko, 
skors; sx, sekondêre xileem; ustr, uniseriale vaatstraal. 


Epidermis en periderm. By eenjarige stingels van P. repens word reeds `n 
kurklagie van vier tot ses sellae breed (78—100) aangetref. Aan die buitekant 
van die kurklagie is die epidermis met `n dik kutikula nog te onderskei. Namate 
die stingel in omvang toeneem, skeur die epidermis. By die driejarige stingel 
is dit nog plek-plek te onderskei. 


Die periderm bestaan uit fellogeen en felleem, maar geen felloderm nie. 

Detail van `n sektor ий fig. 3, х 144; exv, ekstraxilêre vesels; ipfl, geoblitereerde proto- 

floëem; ipx, geoblitereerde protoxileem; ixv, xilêre vesels; k, kambium; m, murg; ms, 

murgstraal; mstr, multiseriale vaatstraal; mx, metaxileem; set, setmeelkorrels; sfi, sekondêre 
floëem; sko, skors; sx, sekondêre xileem; tan, tannien; ustr, uniseriale vaatstraal. 


FIGE. 5, 6. 


Diagramme van sekondêre groei by stingels in dwarssnee: fig. 5, begin van sekondêre groei 
by Leucadendron adscendens, х 20; fig. 6, vier jaar oue Protea repens-stingel, х 9:5; bs, 
blaarspoor; e, epidermis; exv, ekstraxilére vesels; f, fellogeen; fe, felleem; ga, grens tussen 
lente- en somerhout; gb, grens tussen twee groeiringe; gr, groeiring; ixv, xilére vesels; К, 
kambium; №, lentehout; m, murg; mstr, multiseriale vaatstraal; mx, metaxileem; ргӣ, 
primêre floóem; prx, primêre xileem; sfi, sekondêre floéem; sh, somerhout; skl, skleren- 
chiemlaag; sko, skors; sx, sekondére xileem; ustr, uniseriale vaatstraal. 

Details van hout uit fig. 6, x 255: fig. T е. fig. 8, somerhout; mstr, multiseriale 
vaatstraal; tan, tannien; ustr, uniseriale vaatstraal ; vat, xileemvat ; vt, veseltracheied ; Xp, 
xileemparenchiem; XV, xileemvesels. 

Die kurkselle is nog lewend, dunwandig, met die wande oral ewe dik, en is 
sonder intersellulére ruimtes. In "n dwarssnee is hul reghoekig of vierkantig, 
maar is onreëlmatig of poligonaal in `n tangensiale lengtesnee. Die meeste 

felleem- en fellogeenselle bevat tannien, ander vertoon leeg. Die wande is 
verkurk, maar bevat geen lignien nie. Aparte wandlae kon nie onderskei word 
nie. 


By die drie jaar oue stingel van P. repens is die kurk ongeveer 100—120p 
(ses tot nege sellae) dik. Die bou daarvan is nes by jonger stingels, behalwe 
dat die buitenste paar lae selle direk onder die epidermis platgedruk en dood is. 


Eenjarige stingels van L. adscendens word slegs deur `n epidermis en kutikula 
afgesluit, aangesien kurk eers in tweejarige stingels gevorm word. By die drie- 
jarige stingel is die kurk reeds ongeveer 80—195 (agt tot twaalf sellae) dik, 
met selle soos by P. repens. 

Lentiselle kom voor as ronde of horisontale selmassas wat effens bo die 
stingeloppervlakte verhef is deur `n opening in die kurk. Die grootte daarvan 
varieer van skaars sigbaar met die blote oog tot ongeveer drie tot vier mm 
deursnee in tangensiale rigting. Hul kom enkeld voor of in groepies wat `n 
vertikale ry onderkant die blaarsteel vorm, en is nie baie volop nie. 

Die lentisel (fig. 11) bestaan uit `n massa groterige, taamlik ronde tannienryke 
vulselle met dun, effens verkurkte selwande en klein intersellulêre ruimtes 
tussenin. Onder die massa vulselle is ’n paar lagies gewone kurkselle dig op- 
mekaar, wat "n sluitvlies vorm. Die sluitvlies is dwarsdeur die jaar te onderskei, 
en is soms net twee lae en ander kere ses of meer sellae breed. 


Hierdie tipe lentisel stem naasteby ooreen met Wutz (1955) se Salix-tipe. 
Volgens Wutz is dit die eenvoudigste tipe lentisel by Angiospermae, en besit 
dit geen histochemiese differensiasie in die selwande van die vulweefsel nie, 
aangesien al die vulselle verkurkte wande het. 

Skors. By die ouer stingels neem die breedte van die skors geleidelik af, tot 
ongeveer 290—390u by die driejarige stingels van P. repens еп 190—290u 
by dié van L. adscendens. 

Die bou van die skors stem ooreen met dié van jong stingels. Die skors- 
parenchiemselle vertoon hier egter meer ovaalvormig in tangensiale rigting, 
a.g.v. tangensiale selstrekking. Plek-plek het radiale seldelings plaasgevind, 
Dilatasie van die skors geskied dus deur tangensiale strekking en radiale deling 
van die selle. 

Murg. Die murg toon by die driejarige stingels ‘п effens kleiner deursnee 
as by die jonger stingels, nl. 0-9—1-95 mm by P. repens en 560—780џ by Г. 
adscendens. Die murgparenchiemselwande is by die driejarige stingels verhout. 

Vaatweefsel en sekondêre verdikking. Nieteenstaande die sekondêre ver- 
dikking, is die afsonderlike vaatbundels nog te herken, veral deur die ligging 

Dwarsneé deur oppervlakkige deel van stingels van Protea repens: fig. 9, ontwikkeling van 
die fellogeen, х 140; fig. 10, jong kurk, x 140; fig. 11, lentisel, х 45; e, epidermis; f, 
fellogeen; fe, felleem; kut, kutikula; sko, skors; vs, vulselle. 


van die groepe ekstraxilére en xilére vesels, asook deurdat die vaatstrale teenoor 
die murgstrale gevorm word. 


Baie meer sekondêre xileem as floëem is gevorm by die driejarige stingels, 
nl. `n breedte van 145—215, floëem teenoor 2-0—3- 7 mm xileem by P. repens, 
en 100—145, floëem teenoor 1: 8—2-4 mm xileem by L. adscendens. 

FiG. 12. 


Tangensiale lengtesnee deur die kambium van Protea repens, Х 100; si, spilvormige 
inisiales; stri, straalinisiales. 


(a) Floëem. By die eenjarige stingel van P. repens word die groepe ekstra- 
xilêre vesels soos voorheen aangetref. By die driejarige stingel kom buite 
die funksionerende sekondêre floëem en binne die ekstraxilêre vesels `n 
onreëlmatige, min of meer aaneenlopende sklerenchiemlaag van on- 
geveer 115—195 breed voor (fig. 6). Vesels, steenselle еп oorgangsvorme 
tussen hulle word hierin aangetref (fig. 15). Dit ontstaan waarskynlik 
uit sekondêre Нобет wat nie meer funksioneer nie. 

`n Onreélmatige sklerenchiemlagie kom by L. adscendens reeds by die 
eenjarige stingel voor. 

Net binne die groepe vesels kom by eenjarige stingels nog bietjie 
primêre floëem voor, met elemente kleiner аз dié van die sekondêre 
floëem en met baie min radiale rangskikking van die selle. Vaatstrale 
ontbreek daarin. 


In die sekondêre floéem is sifbuise, begeleidende selle en floëem- 
parenchiem aanwesig. Saamgestelde sifplate kom op die skuinsgeplaasde 
eindwande voor (figure 13—14), terwyl sifareas op die lengtewande 
te onderskei is. Kallose kom op die sifplate van alle ouer sifbuise voor 
in al die jaargetye. Vaatstrale is hier aanwesig. 


By die driejarige stingels is geen primêre floéem meer te onderskei ше. 

In die ouer, nie meer funksionerende deel van die sekondêre floëem 
het die elemente dikker wande en is hulle ryk aan tannien. Gedeeltelik 
geoblitereerde floëemelemente kom hier voor. 

Kambium. Die kambiale gordel bestaan uit drie tot vier lagies afgeplatte, 
reghoekige, dunwandige selle waarvan die radiale wande effens dikker 
is as die tangensiale wande a.g.v. herhaaldelike tangensiale seldelings. 
Spilvormige inisiales en straalinisiales kom voor, wat respektiewelik 
die aksiale elemente en die vaatstrale van die sekondêre vaatweefsel 
vorm. Die kambiumderivate toon `n reëlmatige radiale rangskikking 
en differensieer aan weerskante geleidelik tot sekondêre xileem- en 
floëem. 

In `n dwarssnee verskil die spilvormige inisiales en straalinisiales min, 
maar in `n tangensiale lengtesnee (fig. 12) is die verskil opvallend. Die 
spilvormige inisiales is lang, smal selle (330—390u lank by P. repens) 
met skerp punte. Hulle 16 nie in horisontale reekse nie, en die kambium 
is dus ongeordend. Die straalinisiales is kort, isodiametriese of effens 
verlengde selle wat in groepe, die hoogte en wydte van die vaatstrale, 
voorkom. 

In die groeiseisoen vind seldeling in die kambium vinniger as differen- 
siasie plaas, en stroke onvolwasse sekondêre xileem- en floëemelemente 
kom weerskante van die kambiale gordel voor (fig. 4). In die onaktiewe 
tydperk vind seldeling stadig of glad nie plaas nie, sodat die differensiasie 
die agterstand inhaal; volwasse elemente word dig teen die kambiale 
gordel aangetref. 

Xileem (figure 7, 8, 16). In die sekondêre xileem is by die eenjarige 
stingels één groeiring te onderskei, sonder `n skerp grens tussen die 
lente- en somerhout. 

Stingels wat drie jaar oud is, te oordeel na uitwendige kenmerke, 
toon in sommige gevalle drie groeiringe (waarskynlik jaarringe), terwyl 
in ander gevalle minder duidelike of glad geen groeiringe te sien is nie. 
Die groeiringe is nie duidelik afgebaken nie en is in `n stingel nie oral 
ewe duidelik waarneembaar nie. Takke aan al die kante van ?п struik, 
se groeiringe is ewe onduidelik sigbaar. 

Waar groeiringe waarneembaar is, kan lente- en somerhout onderskei 
word op grond van die aantal vate en die selwanddikte van die vesels. 
In die lentehout kom heelwat vate en baie parenchiem voor, ingebed in 'n 
grondmassa van veseltracheiede (fig. 7). Hier is die radiale rangskikking 
van die xileemelemente versteur deur die groot aantal wye vate. Somer- 


"hout (laat hout) besit minder en effens smaller vate wat verder uitmekaar 


en dikwels enkeld geleë is, minder parenchiem, en `n grondmassa van 

egte (libriforme) vesels (fig. 8). Ву L. adscendens kom soms `n strokie 
vesels (ongeveer vier tot ses sellae breed) sonder enige vate voor op 
die grens tussen twee groeiringe. 


Die xileemvate toon `n diffuse verspreiding, hoewel hulle `n weinig 
meer talryk in lente- as in somerhout is. In 'n dwarssnee is die vate 
apart of in klein groepies langs mekaar gerangskik sodat onvolledige 
tangensiale bande of stroke gevorm word. Dit lyk of die vate en xileem- 
parenchiem ingebed is in "n veselmassa. 


Die deursnee van die vate is 52—S8u vir P. repens en 22—33y vir 
L. adscendens. Die lengte van die vaatsegmente wissel van 340—490: 
by P. repens en 240—340u by Г. adscendens. Ongeveer 210—310 vate 
per vk mm kom voor by beide soorte. Slegs stippelvate met alternerende 
skuinsgeplaasde spleet- en kruisspleethofstippels kom voor. Die vaat- 
segmente het skuinsgeplaasde eenvoudige perforasieplate met lang 
stertjies (fig. 16). 

Die xileemparenchiem is paratracheaal en in stroke of groepies van 
een tot twee selle wyd, buite die groepe vate aanwesig. Die selle is smal 
en verleng, met dwarsgeplaasde eindwande. Hulle is 185—265, lank еп 
20—25 breed by P. repens, en 120—290, lank by Г. adscendens. Hul 
wande is verdik, effens verhout en besit eenvoudige stippels. 


Vesels is talryk in die xileem en besit dik verhoute wande. Hul het 
ongeveer dieselfde deursnee as die parenchiemselle maar het kleiner 
lumens as gevolg van die dikker wande. Hul is ongeveer 780—980. 
lank by Р. repens en 480—680џ by L. adscendens. Hulle vorm die grond- 
massa waarin die vate en xileemparenchiem ingebed is. Sommige 
vesels, veral in die somerhout, het eenvoudige of geen stippels nie en is 
dus egte (libriforme) vesels. In die lentehout het hulle swak ontwikkelde 
hofstippels en is dus eerder veseltracheiede. Daar is waarskynlik geen 
egte tracheiede aanwesig nie, maar wel oorgangsvorme tussen laasge- 
noemde en veseltracheiede, asook tussen egte vesels en veseltracheiede. 


Binnekant die sekondére xileem word die primére xileembundels en 
groepies xilére vesels nog soos voorheen aangetref. Die selwande van 
laasgenoemde is sterker verhout. Die vate van die primére xileem is 
effens nouer as die in die sekondére xileem en die elemente toon min 
radiale rangskikking. 

(d) Vaatstrale. Daar kom twee tipes vaatstrale voor in die sekondére vaat- 
weefsel (fig. 4): twee tot `n paar selle breed (multiseriaal) en slegs een 
sel breed (uniseriaal). Multiseriale strale ontstaan uit straalinisiales 

à FIGE. 13, 14. 
Details van sifbuise van Protea repens, x 600: fig. 13, sifplaat in lengtesnee; fig 14, sif- 
plaat in vooraansig; beg, begeleidende sel, ka, kallose; po, porie; pw, primére wand; 
sa, sifareas; sml, saamgestelde middellamella; ssp, saamgestelde sifplaat. 

wat in die murgstrale, en dus interfassikulêr, gevorm word wanneer 
sekondêre groei begin. Dit lyk dus asof die murgstrale geleidelik oorgaan 
in multiseriale strale. Die uniseriale strale ontstaan uit straalinisiales in 
die intrafassikulêre kambium. Die beginpunte van die langste uniseriale 
strale toon waar sekondêre vaatweefsel begin. Die strale is in tangensiale 
lengtesnee een tot baie selle hoog. 


Die vaatstrale is homogeen en bestaan uit neerliggende straal- 
parenchiemselle, wat smal is en effens radiaal verleng, met meesal 
tannienagtige inhoude (gestippeld in fig. 4). By L. adscendens kom ook 
setmeelkorrels in die straalselle voor. Die selwande is dun en onverhout 
in die sekondêre floëem, en verhout in die sekondêre xileem. In die 
floëem verdik en verhout die wande van sommige selle van die multi- 
seriale strale, om groepies steenselle (sklereïede) in die middel van die 
floëemstraal te vorm, met gewone straalparenchiem aan die rande. 


Beide uni- en multiseriale vaatstrale, maar veral laasgenoemde, toon 
dilatasie. Dit geskied veral deur selvergroting en baie min deur seldeling. 
Die strale word wyer na buite deur selstrekking in tangensiale rigting. 
Dilatasie is veral waarneembaar in die multiseriale strale van die 
floëem en jonger xileem, in die straalparenchiemselle weerskante van 
die steenselle. 

Die multiseriale strale van P. repens is ongeveer 30—120 (twee tot 
ses selle) breed en 0: 5—2- 5 mm en selfs tot 4 mm hoog, in die jongste 
sekondêre xileem gemeet. Die uniseriale strale is 13u breed en 0- 8—1 -8 
mm hoog. By L. adscendens wissel die vaatstrale van 1-0—3-9 mm hoog 
en van 10—95џ wyd. 


4. Bou van die veel ouer stam 


Twee stamme van P. repens en een van L. adscendens is ondersoek. Die 
ouderdomme is bepaal op grond van die simpodiale stingelvertakkings. Die 
stam van L. adscendens is 3: S—3-8 cm in deursnee en 12 jaar oud. Die 16 jaar 
oue stam van P. repens is 12—12-5 cm en die 12 jaar oue stam 5-3—5-7 cm 
in deursnee. 

Periderm. Geen rhytidoma kom voor nie, want die oorspronklike fellogeen 
is nog steeds (en bly miskien lewenslank) aktief. Dis opvallend dat slegs `n 
baie dun kurklagie aanwesig is in verhouding tot die dikte van die stam. By 
P. repens wissel die breedte daarvan van 120—300, terwyl by L. adscendens 
`n heelwat breër kurklaag aangetref word, nl. 290—780u breed. Die ouer kurklae 
skilfer af en daarom 15 die epidermis ook verlore. 

Die grootste, buitenste deel van die kurklaag bestaan uit radiaal afgeplatte, 

Fic. 15. 
Verhoute elemente uit die gemaseerde sekondêre floëem van Protea repens, Х 125; б, 


‚ 1, egte vesels; а, d-h, j-m, steenselle. 


Anatomie van die Stingels van Protea repens (L.) 365 
L. en Leucadendron adscendens R. BR.: П. 
Anatomie van die Stingels 


donkerbruin, tannienbevattende, dooie selle. Die binneste paar kurksellae 
toon die tipiese bou soos by die jonger stingels. Daaronder is die fellogeen te 
onderskei. Geen felloderm kom voor nie, behalwe vir twee tot vier lagies onder 
die lentiselle. 

Dilatasie by die kurk geskied deur tangensiale selstrekking en hier en daar 
radiale lengtedelings in die fellogeen. By P. repens is die nuwe kurkselle nou 
55—66u breed in tangensiale rigting in teenstelling met 22—40p by jonger 
stingels. 

Lentiselle van verskillende groottes is redelik volop in die ou P. repens- 
stamme. Die bou daarvan stem ooreen met die van die jonger stingels. Die bou 
van lentiselle by die ou L. adscendens-stam kon nie met sekerheid nagegaan 
word nie. 


Skors. Aangesien die oorspronklike fellogeen aktief bly, is die skors nog aan- 
wesig. Dit is heelwat breër as by driejarige stingels: by P. repens 1-0—1:1 mm 
en by L. adscendens 780—980 breed. Die skors is deur tangensiale seldelings 
verbreed tot 26 sellae in teenstelling met die 10—15 sellae by driejarige P. 
repens-stingels, en tot 15 lae in teenstelling met agt by L. adscendens. 

Dilatasie van die skors geskied deur radiale seldelings en deur `n geweldige 
selstrekking in tangensiale rigting. Die skors is nou baie ryker aan tannien, 
steenselle en setmeel (lg. by L. adscendens) as by driejarige stingels. 


Floëem. In plaas van die aaneenlopende sklerenchiemlaag, word die vesels 
en steenselle op die grens tussen die skors en sekondêre floëem aangetref in "n 
onreëlmatige, onderbroke laag. Hierdie toestand is te wyte daaraan dat die 
sklerenchiemlaag nie dilateer nie en onreëlmatig verskeur het. 


Die sekondêre floëem is taamlik breed in vergelyking met die smal kurklaag 
en skors, maar is baie smaller as die sekondêre xileem. By die 16 jaar oue 
P. repens-stam is 2—2-3 mm breë sekondêre floëem aanwesig еп 5:1—5-8 cm 
breë sekondêre xileem. Die buitenste deel van die floëem funksioneer nie meer 
nie en slegs die binneste ongeveer 250p breë strokie by P. repens, en 290—340p 
by L. adscendens, is funksionerend. 


In die nie-funksionele deel van die floëem is vesels aanwesig. By P. repens 
vorm die vesels lagies van ongeveer 146—176p breed, afwisselend met die deels 
geoblitereerde dunwandige floëemelemente. Die vesels dui nie groeiringe 
in die floëem aan nie. Na buite is die dunwandige floëemelemente geleidelik 
al meer geoblitereer, sodat die elemente daar nie meer te onderskei is nie. By 
L. adscendens vorm die vesels nie lagies nie, maar kom versprei deur die nie- 
funksionerende floëem voor, enkeld of in groepies. 

Kambium. Dit bestaan ий `n baie smal gordel meristematiese selle tussen die 
sekondêre xileem en floëem. 

Xileem. By P. repens bestaan die grootste binneste donkerbruin deel van die 
sekondêre xileem uit kernhout. Die spinthout daaróm is ligbruin met `n pien- 
kerige skynsel. Die grens tussen kernhout en spinthout is nie skerp nie en nie 
oral ewe duidelik nie. Die kernhout is geimpregneer met `n donkerrooi stof 
wat tannienagtig van aard is. Al die xileemparenchiemselle is hier dood en gevul 
met tannien. Baie vate is ook gevul met tannien. Geen thylle kom voor nie. 
Die hout van L. adscendens is ligbruin van kleur met `n pienk tint, en geen 
kernhout is te onderskei nie. 

Groeiringe is nie baie duidelik nie, maar is tog waarneembaar, veral in die 
kernhout. By die 16 jaar oue P. repens-stam is 16 groeiringe, wat dus jaarringe 
voorstel, te onderskei. Waar groeiringe redelik opvallend is, sal die ouderdom 
van plante daarvolgens bepaal kan word, hoewel die tel van simpodiale stingel- 
vertakkings miskien `n meer betroubare kriterium is. Hoewel groeiringe soms 
Бу Г. adscendens te onderskei is, is hul nie duidelik afgebaken nie, en dit lyk 
nie moontlik om die ouderdom hier te bepaal deur die groeiringe te tel nie. 


Dieselfde elemente word in die sekondêre xileem aangetref as voorheen. 
By die ouer stam is `n sterker neiging tot tangensiale rangskikking van vate as 
by jonger stingels, en hier word selfs tangensiale bande van vate aangetref 
wat van een straal tot die volgende strek. Die vate het `n groter deursnee as by 
die jonger stingels, nl. 50—75u by P. repens en 40—46би Бу Г. adscendens, 
maar die vaatsegmente is korter as by jonger stingels, nl. 200—370u by P. 


repens en 200—310u by L. adscendens. Daar is minder vate per vk mm aanwesig 
as by jonger stingels, nl. 80—130 by P. repens en 210—260 by L. adscendens. 


Bou van die vate is dieselfde as voorheen beskryf. 

Die xileemparenchiem toon dieselfde rangskikking en bou as voorheen. 

Die grondmassa van die xileem bestaan uit alle moontlike oorgangsvorms 
tussen vesels en tracheiede en tussen vesels en steenselle, asook uit egte vesels. 
Die vesels is 0:6—1-1 mm lank by P. repens en 340—680u Бу Г. adscendens 
wat nie veel verskil van dié by jonger stingels nie. 

Die aparte primêre xileembundels en groepies vesels is nog sigbaar en vorm 
deel van die kernhout. Die parenchiemselle hier is dood, die s:Iwande gekartel 
en die selle ryk aan tannien. 

Vaatstrale. Soos voorheen kom multi- en uniseriale vaatstrale voor. Die aantal 
uniseriale strale vermeerder steeds na buite, waarskynlik deurdat spilvormige 
kambiuminisiales verander tot straalinisiales deur seldeling. 

Die selle van beide tipes strale vergroot geleidelik na buite in tangensiale 

en radiale rigtings. Dilatasie geskied nog deur veral selvergroting maar ook 
deur seldelings, waardeur sommige uniseriale strale tot multiseriale strale 
verander. By L. adscendens geskied dilatasie veral in die multiseriale strale. 
As gevolg van die geweldige dilatasie is die multiseriale strale by hierdie soort 
naby mekaar geleë in die floëem en die jongste xileem, en ongeveer net so breed 
as die sektors van vaatweefsel daartussen. Steenselle word in die middel van 
multiseriale strale by beide spesies aangetref. Geen verdeling van multiseriale 
strale tot smaller strale is gevind nie. 

In `n tangensiale lengtesnee is die vaatstrale van P. repens drie tot vier mm 
hoog en tot 0-5 mm breed in die jongste sekondêre xileem gemeet, en dié van 
L. adscendens tot 4 mm hoog en tot 0-4 mm breed. 

Murg. Die murg is nog aanwesig en het ongeveer dieselfde breedte as in 
driejarige stingels. Die verhoute selwande is dikker as voorheen, en die selle 
dood en baie ryk aan tannien. 


5. Bou van die Knope 

By die jong stingel (figure 17—20). In die knope kan die vaatweefsel in drie 
dele ingedeel word: vaatweefsel van die as, vaatbundels na die blaar (blaar- 
spore) en vaatbundels na die okselknop (okselknopspore). 

Na elke blaar loop `n groot mediane en twee kleiner laterale blaarspore. 
Hulle toon dieselfde bou as die primêre stingelvaatbundels en besit vereers 
slegs primêre, maar later ook sekondêre vaatweefsel. 

By P. repens verlaat een laterale blaarspoor die stingelvaatweefsel eerste. 
ongeveer twee tot drie litte onder die blaarbasis. Dit loop geleidelik skuins 
deur die skors na die blaarbasis. Die tweede laterale spoor verlaat die kring 
vaatbundels in ongeveer die tweede lit onder die blaarbasis. Die mediane spoor 
verlaat die kring in die lit direk onder die blaarbasis. By L. adscendens verlaat 
die mediane bundel die stele eerste, ongeveer twee litte onder die blaarbasis 
(fig. 18a), en die twee laterale bundels ongeveer gelyktydig in die lit direk onder 
die blaarbasis (fig. 18b). 

Lengtesneë toon dat die hoeke waarmee die drie blaarspore na die blaarsteel 
buig, verskil. By P. repens loop die twee laterale spore geleidelik skuins na die 
blaarsteel en vorm `n klein hoek met die as (fig. 19). Die mediane bundel 
buig vinniger uit en vorm `n groter hoek (fig. 20). 

By P. repens dring die laterale blaarspore eerste die blaarsteel binne, gevolg 
deur die mediane spoor. Die omgekeerde geld vir L. adscendens. By P. repens 
vertak eerste die laterale bundels en dan die mediane bundel, elk in ongeveer 
drie takke, wat in die blaarsteel tot `n wisselende mate vertak en weer verenig 
(fig. 17c-d). By Г. adscendens vertak die bundels eers hoër op in die blaarsteel 
sodat in die blaarbasis slegs drie bundels aangetref word. 

Bokant die plek waar `n blaarspoor die stele verlaat, word `n blaarvenster 

Diagramme van `n reeks dwarssneë om die verloop van blaarspore en okselknopspore by 
Protea repens te illustreer, van a, laag, tot f, hoog, X 8; bb, blaarbasis; bls, blaarsteel; 
Я, floëem; kb, kring van okselknopbundels; lbs, laterale blaarspoor; m, murg; mbs, 
mediane blaarspoor; mbv, mediane blaarvenster; o, okselknop; os, okselknopspoor; pr, 
profil; sko, skors; tv, gesamentlike tak- en blaarvenster; vlbs, vertakte laterale blaarspoor; 
vmbs, vertakte mediane blaarspoor; vos, vertakte okselknopspoor; x, xileem. 

van parenchiem aangetref. Aangesien daar drie blaarvensters i.v.m. elke blaar 
staan, is die knope by beide soorte trilakunêr. Die laterale vensters is klein, 
maar die mediane venster is groter en is aaneenlopend met die okselknopvenster 
(takvenster) net bokant die okselknopspore. 

Die okselknoppe kom een tot twee mm bokant die oksels van die blare, 
teen die stingel, voor. Hulle word voorsien deur twee takspore (hier oksel- 
knopspore genoem omdat die takke nog in die okselknopstadium is). Die 
okselknopspore is heelwat kleiner as die blaarspore, maar het dieselfde bou 
aslaasgenoemde. 

Die twee klein okselknopspore verlaat die stele nd die mediane blaarspoor 
(by Р. repens) of na die twee laterale spore (Бу L. adscendens) (figure 17с, а, 18b). 
Hierdie okselknopspore spruit uit die vaatweefsel teen die rande van die mediane 
blaarvenster, lé eers as halfmaanvormige boë in die skors (fig. 18d), loop dan 
skuins na bo na die okselknop en vertak terselfdertyd in `n hele aantal klein 
vaatbundels (fig. 17e). Laasgenoemde lê in "n volledige silinder onder die ok- 
selknop vanwaar die bundeltjies na die verskillende skubblare van die okselknop 
gaan (fig. 17e, Г). Die eerste twee bundeltjies gaan na die eerste twee skubblare 
(profille) Die okselknopspore bestaan dus in werklikheid uit aggregasies 
van spore na die verskillende vroeë blare (skubblare) van die okselknop. 


Gedurende sekondêre groei by ouer stingels (fig. 21). Wanneer sekondêre 
groei in die stingel begin, word kambium in die parenchiem van die blaar- 
venster gevorm. Hierdie kambium vorm dan s2kondére vaatweefsel oor die 
blaarvenster, sodat laasgenoemde geleidelik gesluit word. In die driejarige 
stingel besit elke blaarvenster sekondêre vaatweefsel teen sy rande, met `n 
breë multiseriale vaatstraal teenoor die blaarspoor. Die kleiner laterale vensters 
word gouer gesluit as die mediane venster. In `n mediane lengtesnee deur die 
blaarsteel en stingel is `n klein gedeelte van die blaarvenster aan die buitekant 
van die kambium te sien, bestaande uit dunwandige parenchiem met groepe 
steenselle daarin, en `n stukkie blaarvenster teen die murg, bestaande uit 
verhoute parenchiemselle. 

By vierjarige P. repens-stingels is die blare nog nie afgewerp nie en die blaar- 
spore nog nie afgebreek deur die sekondêre vaatweefsel wat in die blaarvenster 
gevorm is nie. Die blare van P. repens word afgewerp eers waar die stingels 
10—12 jaar oud is. Hoewel al die blare van L. adscendens reeds in die tweede 
jaar afgewerp word, word die blaarspore nie deur die sekondêre vaatweefsel 
afgebreek nie, selfs in stingels van ses jaar oud. 


BESPREKING 


Van die Suid-Afrikaanse Proteaceae is die houtanatomie van Protea elliottii, 
P. grandiflora, P. lepidocarpon en Leucadendron argenteum deur Chattaway 

(1948a) ondersoek. Metcalfe en Chalk (1950) gee tekeninge van die stingel- 
en houtanatomie van Protea cynaroides, P. pulchella en Leucadendron argenteum 
aan. 


Die gegewens oor die algemene stingelanatomie en histologie van Protea 
repens en Leucadendron adscendens sal nou kortliks vergelyk word met die 
resultate van die vorige navorsers by ander lede van die Proteaceae. 


Die bou van die periderm van die huidig ondersoekte spesies stem ooreen 
met dié van die vorige ondersoekte spesies (Engler, 1893; Metcalfe en Chalk). 
Solereder (1899) asook Metcalfe en Chalk meld dat die kurk in die subepidermis 
ontstaan by spesies van Banksia, Dryandra, Grevillea, Hakea, Persoonia, 
Stenocarpus, ens. Nou is getoon dat die fellogeen beide in die buitenste skorslaag 
asook in die epidermis ontstaan, selfs by een en dieselfde stingel. 


Die bou van die lentiselle is nou waarskynlik vir die eerstemaal by die 
Proteaceae beskryf, asook die feit dat die oorspronklike fellogeen vir minstens 
16 jaar aktief bly, en dat daar dus geen rhytidoma is nie en die skors vir minstens 
die 16 jaar blywend is. Dit verskil van Dryandra waar dieperliggende sekondêre 
fellogene soms voorkom (Metcalfe en Chalk). 


In die huidige ondersoek is Metcalfe en Chalk se vermelding dat tannien 
voorkom in die skors, murg, murgstrale en floëem van die Proteaceae, bevestig. 
By P. repens is kalsiumsalaatkristalle gevind. Sulke kristalle is volgens Metcalfe 
en Chalk skaars by die Proteaceae, hoewel aanwesig by o.a. Banksia, Dryandra, 
Grevillea, Hakea, e.a. By beide huidig ondersoekte soorte kom groepe steenselle 
in die skors en murg voor. Engler, Solereder en Metcalfe en Chalk noem ook die 
teenwoordigheid van steenselle by die familie, o.a. by Leucadendron argenteum, 
Leucospermum conocarpum, Banksia, Dryandra, Grevillea en Hakea. 


Behalwe vir die blaarspore is geen skorsbundels by die huidig ondersoekte 
soorte gevind nie, hoewel Metcalfe en Chalk dit noem vir soorte van Protea, 
Banksia en Dryandra. Dis moontlik dat hulle die blaarspore, sommige waarvan, 
SOOS nou aangetoon, deur verskeie litte loop voor hulle na die blare divergeer, 
met ware skorsbundels verwar het. 

By die huidig ondersoekte soorte word groepe ekstraxilêre vesels by jong 
stingels buite die vaatbundels aangetref, en by effens ouer stingels is "n breër, 
aaneenlopende sklerenchiemlaag van vesels en steenselle binne die ekstraxilére 
vesels aanwesig. Solereder en Metcalfe en Chalk noem ook die teenwoordigheid 
van п sklerenchiemlaag in die perisikel by die familie, bv. by spesies van Banksia, 
Grevillea, Hakea, Knightia ens. Die sklerenchiem skyn dus `n wydverspreide 
familiekenmerk te wees. 

In die flo&em besit die sif buise saamgestelde sifplate op die skuins eindwande 

en sifareas op die lengtewande. Dit stem ooreen met Engler en Solereder se 
beskrywings. In die ou stam word tangensiale strokies (P. repens) of verspreide 
groepies (L. adscendens) vesels in die ou, nie-funksionerende floéem aangetref, 
maar hulle dui geen groeiringe aan nie. Metcalfe en Chalk noem ook die voor- 
koms van vesels in die floëem by spesies van Banksia, Dryandra, Grevillea, 
Hakea ens., maar volgens hulle ontbreek dit by Protea. 

Wanneer sommige van die protoxileemvate hul funksie verloor, word hulle 
vernietig, terwyl die aangrensende parenchiemselle groepe xilêre vesels vorm. 
Solereder vermeld ook die teenwoordigheid van vesels aan die buiterand van 
die murg, teen die primêre xileem, by die Proteaceae. 

Drie soorte xileemelemente word in die sekondêre xileem aangetref, soos 
ook deur Solereder, Metcalfe en Chalk en deur Chattaway (1948а) vir die 
familie beskryf: xileemvate, -parenchiem en -vesels. 

Ву Р. repens en L. adscendens toon die vate `n diffuse verspreiding wat оог- 
eenstem met die bevindings van Metcalfe en Chalk en van Chattaway. Die 
vate kom enkeld of in klein groepies voor en vorm kort tangensiale bande. 
L. adscendens toon `n sterker neiging tot tangensiale rangskikking van vate as 
P. repens. Volgens Chattaway is die vate soms oorheersend enkeld (bv. Faurea), 
soms enkeld of in kort tangensiale of radiale groepe (bv. Roupala, Protea) en 
soms toon hulle `n opvallende tangensiale rangskikking (bv. Knightia). 

Eenvoudige perforasieplate kom by die huidig ondersoekte soorte voor. 
Dit is ook deur Engler, Solereder, Metcalfe en Chalk, en Chattaway genoem 
vir die soorte wat hulle ondersoek het. 

Die deursnee van die vate 15 52—S8u vir P. repens еп 22—33u vir L. adscendens. 
Volgens Metcalfe en Chalk is die vate 50—200u in deursnee en soms groter. 
In die huidige ondersoek is 210—310 vate per vk шт by die jong stingels van 
beide soorte aangetref. Volgens Metcalfe en Chalk is daar 5—15 vate per vk mm 
by die Proteaceae en soms selfs minder (bv. sekere spesies van Protea, Emboth- 
rium, Stenocarpus). Hierdie gegewens stem dus glad nie ooreen met dié wat in die 
huidige ondersoek verkry is ше. Die lengte van die vaatsegmente is 340—A490u 
by P. repens en 240—340u by L. adscendens by jong stingels, en korter by ouer 
stingels. Dit stem naastenby ooreen met Metcalfe en Chalk se opgawe dat die 
segmente meestal 0: 3—0. 5 mm lank is (maar soms tot 0-9 mm lank). 

By die huidig ondersoekte soorte word paratracheale xileemparenchiem 
aangetref, as enkele selle of in kort, tangensiale bande net buite die vate. 
Volgens Chattaway kan xileemparenchiem para- of apotracheaal wees by die 
Proteaceae, terwyl die rangskikking daarvan netvormig (bv. Helicia), vlerk- 
vormig tot saamvloeiend (bv. Srenocarpus), of in tangensiale bande (kenmerkend 
vir die familie) kan wees. 

By die huidig ondersoekte soorte is die xileemvate en -parenchiem ingebed 

in `n ,,grondmassa” van vesels. Laasgenoemde elemente besit eenvoudige 
stippels tot swak ontwikkelde hofstippels en varieer dus van egte vesels tot 
veseltracheiede. Volgens Metcalfe en Chalk kom vesels met dik wande en hof- 
stippels met duidelike krae voor by sommige Faurea-, Protea- en Persoonia 
soorte, terwyl die vesels sonder stippels of met onduidelike stippels is by o.a. 
Grevillea en Leucadendron. Volgens Chattaway is die selwande van vesels 
redelik dun en onduidelike hofstippels kom voor by Leucadendron argenteum, 
terwyl die vesels van die drie Protea-spesies wat sy ondersoek het, dun selwande 
en talryke hofstippels besit. 

In die huidige ondersoek is geen regte tracheiede in die hout gevind nie, maar 
wel oorgangsvorms tussen vesels en tracheiede en tussen vate en tracheiede. 
Volgens Chattaway kom egte tracheiede selde voor, maar is oorgangsvorms 
volop. 

Die hout van beide soorte wat nou ondersoek is, is ligbruin van kleur met `n 
pienk tint. Pienk en rooi getinte hout is, volgens Chattaway, algemeen by die 
familie. 

Groeiringe is onduidelik afgebaken by die huidig ondersoekte soorte. Chatta- 
way het dieselfde gevind by die drie Protea-spesies wat sy ondersoek het, asook 
by Leucadendron argenteum. 

Uni- en multiseriale vaatstrale kom voor by P. repens en Г. adscendens. 
Chattaway vind ook die twee soorte strale by drie Protea-spesies, en volgens 
haar is groot strale opvallend by die Proteaceae. Die multiseriale strale van 
P. repens is 0- 5—4 mm hoog en 0- 1—0- 5 mm breed, en dié van L. adscendens 
is 1—4 mm hoog en 0:1—0:4 mm breed. Die hoogste strale is hoër as wat 
Chattaway by Leucadendron argenteum vind (selde meer as 1:5 mm), en die 
breedste strale is breér as wat Metcalfe en Chalk as tipies vir die strale van die 
Proteaceae beskou (0-2—0-3 mm), hoewel hulle meld dat ook wyer strale mag 
voorkom. Net soos by die huidig ondersoekte soorte, is steenselle in die multi- 
seriale vaatstrale aangetref by lede van verskeie genera (Chattaway). Die strale 
van die soorte wat nou ondersoek is, is homogeen, behalwe vir die aanwesigheid 
van die gemelde groepe steenselle in die middelstrook van ouer multiseriale 
floëemstrale. Volgens Chattaway (1948b) en Rao (1957) kom vaatweefsel voor 
in die strale van Banksia en Dryandra. So iets is nie by die huidig ondersoekte 
soorte aangetref nie. 

Die bou van die knope en die verloop van die blaarspore en okselknopspore 
is nou waarskynlik vir die eerstemaal ondersoek by lede van die Proteaceae. 
By P. repens en L. adscendens kom trilakunére knope voor. Elke blaar word deur 
drie blaarspore en elke okselknop deur twee okselknopspore voorsien. Die 


Fic. 18. 
Diagramme van `n reeks dwarssnée om die verloop van blaarspore en takspore Бу Leucaden- 
dron adscendens te illustreer, van a, laag, tot e, hoog, X 13; bb, blaarbasis; bls, blaarsteel; 
Я, floëem; 16, laterale bundel; lbs, laterale blaarspoor; 16у, laterale blaarvenster; m, murg,, 
mb, mediane bundel; mbs, mediane blaarspoor; mbv, mediane blaarvenster; o, okselknop; 
os, okselknopspoor; pr, profil; sko, skors; tv, blaar- en takvenster; vlb, vertakte laterale 
bundel; vlbs, vertakte laterale blaarspoor; vos, okselknopspoor; x, xileem. 

okselknopvenster en mediane blaarvenster is aaneenlopend. Omdat in die 
literatuur geen gegewens gevind kon word oor knoopbou by die Proteaceae nie, 
is dit op hierdie tydstip onmoontlik om te sé in hoeverre die trilakunére knoop 
en drie blaarspore tipies 1$ vir die familie. 


OPSOMMING 


Die anatomie en histologie van die stingels van Protea repens (L.) L. non 
Thunb. en Leucadendron adscendens В. Br. is nagegaan en vergelyk. Die stingel- 
bou by die twee soorte stem in groot mate ooreen. 


1. In die jong stingels lé die primére vaatbundels dig teenmekaar in 'n onreél- 
matige kring, met smal murgstrale tussen hulle. Wanneer die sekondére groei 
begin, word 'n aaneenlopende silinder van sekondére vaatweefsel gevorm. 
Uni- en multiseriale vaatstrale kom voor, laasgenoemde regoor die murgstrale. 
Kurkvorming begin gedurende die eerste (P. repens) of tweede (L. adscendens) 
groeiseisoen. 


2. Ou stamme, 12 en 16 jaar oud, toon geen rhytidoma nie, maar "n enkele 
baie dun kurklaag en fellogeen sonder sekondére skors. Die primére skors bly 
behoue en toon dilatasie. Min sekondêre floéem is aanwesig in vergelyking met die 
breé strook sekondére xileem. Die hout is diffuusporeus, en bestaan grotendeels 
uit kernhout by P. repens. Groeiringe is waarneembaar, hoewel onduidelik 
afgebaken. Dilatasie van die vaatstrale geskied hoofsaaklik deur selvergroting 
maar ook deur radiale seldelings, waardeur uniseriale strale tot multiseriale 
strale verander, en multiseriale strale meer selrye kry. 


3. Trilakunére knope kom voor. Na elke blaar loop ’п mediane en twee laterale 
blaarspore, terwyl elke okselknop deur twee okselknopspore voorsien word. 
Die okselknopvenster is aaneenlopend met die mediane blaarvenster. 


4. Spesiale aandag is gegee aan die histologie van die kurk, floéem en xileem. 
Die fellogeen ontstaan in die epidermis of in die buitenste sellaag van die skors 
en bly jare lank aktief. `n Betreklik dun kurklagie van dunwandige kurk kom 
voor. Die vulselle van die lentiselle het verkurkte selwande. 


5. In die floëem kom sifbuise, begeleidende selle en floëemparenchiem voor. 
Die sifbuise het saamgestelde sifplate op die skuins eindwande en sifareas op 
die lengtewande, op beide waarvan kallose voorkom. Ouer floéemweefsel word 
gedeeltelik geoblitereer en gedeeltelik verander tot lagies of groepies floëem- 
vesels. 


6. In die xileem kom xileemvate, xileemparenchiem, egte vesels en vesel- 
tracheiede voor. Die vate het eenvoudige perforasieplate. Die vesels en vesel- 


SSAA 


mbs 


ЕСЕ. 19—21. 
Diagramme уап $пеё deur Protea repens-stingels om die knoopbou te illustreer: fig. 19, 
tangensiale lengtesneë deur die laterale blaarspoor van `n jong stingel, х 6; fig. 20, 
radiale lengtesnee deur die mediane blaarspoor, x 6; fig. 21, radiale lengtesnee deur die 
mediane blaarspoor van `n drie jaar oue stingel, х 4; bls, blaarsteel ; fl, floëem; lbs, laterale 
blaarspoor; 16у, laterale blaarvenster; m, murg; mbs, mediane blaarspoor ; mbv, mediane 
blaarvenster; o, okselknop; os, okselknopspoor ; prx, primére xileem; sfl, sekondére 
floóem; sko, skors; sx, sekondére xileem; vtw, vaatweefsel; x, xileem. 

tracheiede vorm `n ,,grondmassa”” waarin die vate en xileemparenchiem 
ingebed is. 

